
CONSILIUL LOCAL AL MUNICIPIULUI


     S I G H I Ş O A R A

  H O T Ă R Â R E A     NR. 118


din 30 iunie 2011

privind concesionarea unui teren
Consiliul Local al Municipiului Sighişoara;

Având în vedere expunerea de motive a Primarului municipiului cu propunerea privind concesionarea unui teren;

Având în vedere Planul Urbanistic de Detaliu ,, Str. Mihai Viteazu, nr. 2A’’ aprobat prin Hotărârea Consiliului Local nr. 114/2001;
          Având în vedere cererea nr. 11238/27.05.2011 a petentei Ianku Luciana, cu domiciliul în Sighişoara, str. Cânepii, nr. 27, prin care solicită concesionarea terenului, respectiv parcela nr. 4 din P.U.D.–ul menţionat, în vederea amenajării unei parcări auto – curte servici pentru imobilul situat în str. Mihai Viteazu, nr. 2A, parcela nr. 2, motivat de faptul că este proprietara terenului şi asociat unic şi administrator a S.C. Complumino S.R.L. proprietara construcţiei edificate pe acest teren, respectiv parcela nr. 2 din P.U.D; 

Având în vedere faptul că parcelele nr. 3 şi 5 din Planul Urbanistic de Detaliu sunt concesionate către S.C. Fanex Prest S.R.L cu sediul social în Municipiul Sighişoara, str. Morii, nr. 23, care este şi proprietară a parcelei nr. 1, precum şi acordul exprimat de această societate, prin adresa nr. 11513/01.06.2011  pentru concesionarea parcelei nr. 4 din P.U.D către petenta Ianku Luciana;

Având în vedere faptul că, petenta Ianku Luciana este proprietara terenului alăturat şi asociat unic şi administrator a S.C. Complumino S.R.L. proprietara construcţiei edificate pe acest teren, respectiv parcela nr. 2 din P.U.D.;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului prin care se propune aprobarea concesionării terenului, îndeplinindu-se prevederile legale;

Având în vedere că în urma concesionării acestui teren nu sunt afectate planurile de sistematizare şi că acesta nu face obiectul Legii nr. 10/2001 republicată, cu modificările şi completările ulterioare şi Legii nr. 247/2005;


Având în vedere că prin această concesiune se aduc venituri suplimentare la bugetul local;

        
Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

        
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996 republicată, cu modificările ulterioare;

Având în vedere avizele favorabile ale Comisiei pentru studii şi prognoze economico-sociale, buget; ale Comisiei pentru organizare şi dezvoltare urbanistică; ale Comisiei pentru comerţ, cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

 În baza art. 36 (2) lit. „c”, (5) lit. „a” şi „b”, art . 45 (3), art. 115 (1) lit. ,,b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările  ulterioare;

H O T Ă R Ă Ş T E:

Art.1. Se aprobă concesionarea directă a suprafeţei de 513,66 mp. teren, situat în str. Mihai Viteazu, nr. 2A, (parcela nr. 4 din P.U.D.) înscris în C.F. nr. 10271, sub nr. top. 3314/2/2, nr. cad. 356/2, conform planului anexa nr. 1 la prezenta, către Ianku Luciana, proprietara terenului alăturat şi asociat unic şi administrator a S.C. Complumino S.R.L. proprietara construcţiei edificate pe acest teren, în vederea amenajării unei parcări auto – curte de servici, care să deservească acest imobil - parcela nr. 2 din P.U.D.

Redevenţa va fi de 1.540,98 lei/an, respectiv 3,00 lei/mp./an, stabilită în baza art. 1 lit. c) din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi se va indexa cu indicele de inflaţie.

Durata concesiunii este de 49 de ani, începând cu data de 01.07.2011,  cu posibilităţi de prelungire.

          Art.2. Primarul municipiului şi aparatul de specialitate al acestuia se încredinţează cu ducerea la îndeplinire a prezentei.

PRESEDINTE DE SEDINTA, 






Gall Ernő









Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Direcţia administrarea patrimoniului ;

1 ex. Iancu Luciana

10 ex.FA/FM

